రాజు గారి గది 3

రాజు గారి గది 3 2019, అక్టోబరు 18న భయానకమైన తెలుగు హాస్య చలనచిత్రం. ఓక్ ఎంటర్టైన్మెంట్స్ పతాకంపై ఓంకార్ దర్శకత్వం వహించిన ఈ చిత్రంలో అశ్విన్ బాబు, అవికా గోర్ ప్రధాన పాత్రల్లో నటించగా, షాబీర్ సంగీతం అందించారు. 2015లో వచ్చిన రాజు గారి గది,2017లో వచ్చిన రాజు గారి గది 2 సినిమాల తరువాత సీక్వెల్ గా రాజు గారి గది 3 సినిమా వచ్చింది. ఇది తమిళ చిత్రం ధిల్లుకు దుడ్డు 2 కు రిమేక్. 

 కథ 
మాయ (అవికా గోర్) హైదరాబాదులోని ఒక ఆసుపత్రిలో డాక్టరుగా పనిచేస్తుంటుంది. మాయ మీద కోరికతో ఎవరు ఆమె దగ్గరికి వెళ్లినా వాళ్లు సమస్యల్లో పడుతుంటారు. మాయ కోసం ఆశపడి దయ్యంతో ఇబ్బందులు ఎదుర్కున్న డాక్టరు శశి (బ్రహ్మాజీ), తమ కాలనీలోనే ఉన్న అశ్విన్ (అశ్విన్ బాబు)ను మాయ వెంటపడేలా చేసి అతణ్ని ఇబ్బందుల్లో పడవేస్తాడు. మాయ పట్ల ఆకర్షితుడైన అశ్విన్ ఆమెకు ఐ లవ్యూ చెప్పడంతో దయ్యం అతన్ని ఇబ్బంది పెడుతుంది. దీనికంతటికీ కారణం మాయ తండ్రి అయిన క్షుద్ర మాంత్రికుడనుకుని అతడి కోసం కేరళకు వెళ్తాడు అశ్విన్. అక్కడ అతడికి ఎలాంటి అనుభవాలు ఎదురయ్యాయి.. ఇంతకీ మాయకు దయ్యానికి సంబంధమేంటి.. ఈ దయ్యం బాధ వదిలించుకుని మాయను అశ్విన్ పెళ్లాడాడా లేదా అన్నది తెరమీదే చూడాలి.

 నటవర్గం 
 అశ్విన్ బాబు
 అవికా గోర్
 ఆలీ
 ఊర్వశి
 ధన్‌రాజ్
 బ్రహ్మాజీ
 ప్రభాస్ శ్రీను
 హరితేజ
 అజయ్ ఘోష్
 గెటప్ శ్రీను
 స్నేహ గుప్త (నా గదిలోకి రా పాట) 
 రాధిక ఎస్ మహదేవ్ (నా గదిలోకి రా)

 సాంకేతికవర్గం 
 కథ, స్క్రీన్ ప్లే, దర్శకత్వం: ఓంకార్
 నిర్మాత: కళ్యాణ్ చక్రవర్తి
 మాటలు: సాయిమాధవ్‌ బుర్రా
 సంగీతం: షాబీర్
 ఛాయాగ్రహణం: ఛోటా కె. నాయుడు
 కూర్పు: మార్తాండ్ కె. వెంకటేష్
 నిర్మాణ సంస్థ: ఓక్ ఎంటర్టైన్మెంట్స్

 పాటలు 

షాబీర్ సంగీతం అందించాడు. 

 విడుదల - స్పందన 
ఈ చిత్రం 2019, అక్టోబరు 18న ప్రపంచంవ్యాప్తంగా విడుదల అయింది. దయ్యంతో ఉన్న సన్నివేశాల్లో నేపథ్య సంగీతం బలంగా నిలిచి, ప్రేక్షకుల్లో భయం కలిగించింది. సినిమాటోగ్రఫీ, ఆర్ట్ వర్క్ సినిమాకు తగినట్లుగా ఉన్నాయి.

 హాస్యప్రధాన చిత్రం (టైమ్స్ ఆఫ్ ఇండియా, రేటింగ్ - 2/5)
 హాస్యం, జోకులు ఇష్టపడేవారికి ఈ చిత్రం నచ్చుతుంది. (గ్రేట్ ఆంధ్ర, రేటింగ్ - 2/5)
 కథనం అంత పటిష్టంగా లేదు, హాస్యం పడలేదు (ఇండియాగ్లిట్జ్, రేటింగ్ - 2.75/5)

 పురస్కారాలు 

 సైమా అవార్డులు 
2019 సైమా అవార్డులు

 ఉత్తమ హాస్యనటుడు (అజయ్ ఘోష్)

 మూలాలు 

 ఇతర లంకెలు 

వర్గం:2019 తెలుగు సినిమాలు